A Bizottság 961/2000/EK rendelete

(2000. május 5.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 254/2000/EK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb a 955/1999/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései alapján a jogosult még 2001. január 1-jéig hivatkozhasson annak érdekében, hogy a kötelező érvényű tarifális felvilágosítások jogosultjai számára elegendő idő álljon rendelkezésre az üzleti gyakorlatuk átalakítására.

(5) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a kombinált nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései alapján még 2001. január 1-jéig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. május 5-én.

a Bizottság részéről

Frederik Bolkestein

a Bizottság tagja

[1] HL L 28., 2000.2.3., 16. o.

[2] HL L 256., 1987.9.7., 1. o.

[3] HL L 119., 1999.5.7., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Szövött, festett, kék színű törtsávoly kötésű kelme (60 % pamut és 40 % poliészter), tömege 300 g/m2, szélessége kb. 150 cm. Az anyag felületén látható egy fakult zöldes árnyalatú nyomott felirat a cég logójával, amelynek magassága kb. 4 cm és szélessége kb. 2 cm, a felirat a szegélytől kb. 13 cm távolságra helyezkedik el és mindkét perem mentén folyamatosan, kb. 20 cm-ként megismétlődik.(Lásd az 599 A + B sz. fényképet.) | 52113200 | A besorolást a Kombinált Nómenklatúra 1. és 6. általános értelmezési szabálya, a XI. áruosztályhoz tartozó 2. a) megjegyzés, a XI. áruosztályhoz tartozó 1. g) alszámos megjegyzés, az 54. árucsoport 1. megjegyzése és az 5211 és az 52113200 KN-kód megfogalmazása határozza meg. A nyomott feliratozást követően a termék nem rendelkezik egy nyomott szövet jellemzőivel. |

2.Szövött, festett világoskék színű anyag (100 % poliészter), szélessége kb. 150 cm, vágott szálból készült. Az anyag felületén sárga nyomott "DYED AND FINISHED IN THE UNITED KINGDOM A MEMBER OF EEC" felirat látható, amelynek magassága kb. 0,4 cm, a felirat a szegélytől kb. 1,2 cm távolságra helyezkedik el(Lásd az 598 A + B sz. fényképet.) | 55121990 | A besorolást a Kombinált Nómenklatúra 1. és 6. általános értelmezési szabálya, a XI. áruosztály 1. g) megjegyzése, az 54. árucsoport 1. megjegyzése és az 5512, az 551219 és az 55121990 KN-kód megfogalmazása határozza meg. A nyomott feliratozás következtében a termék nem rendelkezik egy nyomott szövet jellemzőivel |

3.Szövött, festett kék színű törtsávoly kötésű kelme (60 % pamut és 40 % poliészter), területi sűrűsége 245 g/m2, szélessége kb. 150 cm, vágott szálból készült. Az anyag felületén látható egy fekete, nyomott felirat a cég logójával, amelynek magassága kb. 1,5 cm és szélessége kb. 3 cm, a felirat szegélytől az egyik oldalon kb. 4,5 cm távolságra, a másik oldalon kb. 9 cm távolságra helyezkedik el, és mindkét perem mentén kb. 28 cm-ként megismétlődik.(Lásd az 601 A + B sz. fényképet.) | 55142200 | A besorolást a Kombinált Nómenklatúra 1. és 6. általános értelmezési szabálya, a XI. áruosztályhoz tartozó 2. A. megjegyzés, a XI. áruosztályhoz tartozó 1. g) megjegyzés, az 54. árucsoporthoz tartozó 1. megjegyzés, valamint az 5514 és az 55142200 KN-kód megfogalmazása határozza meg. A nyomott feliratozás következtében a termék nem rendelkezik egy nyomott szövet jellemzőivel. |

4.Szövött, festett, fekete színű anyag (65 % poliészter és 35 % viszkóz), területi sűrűsége 320–340 g/m2, szélessége kb. 150 cm, vágott szálból készült. Az anyag felületén sárga nyomott "…SHED IN THE UNITED KINGDOM A MEMBER OF E.E.C." felirat látható, amelynek magassága kb. 0,4 cm, a felirat a szegélytől kb. 0,5 cm távolságra helyezkedik el, csak az egyik peremen található.(Lásd az 597 A + B sz. fényképet.)* | 55151190 | A besorolást a Kombinált Nómenklatúra 1. és 6. általános értelmezési szabálya, a XI. áruosztályhoz tartozó 2. A. megjegyzés, a XI. áruosztályhoz tartozó 1. g) megjegyzés, az 54. árucsoporthoz tartozó 1. megjegyzés, valamint az 5515, az 551511 és az 55151190 KN-kód megfogalmazása határozza meg. A nyomott feliratozás következtében a termék nem rendelkezik egy nyomott szövet jellemzőivel |

5.Szövött, festett, fekete színű anyag (65 % poliészter és 35 % viszkóz), területi sűrűsége 320 g/m2, szélessége kb. 150 cm, vágott szálból készült. Az anyag felületén sárga nyomott "DYED AND FINISHED IN THE UNITED KINGDOM A MEMBER OF E.E.C." felirat látható, amelynek magassága kb. 0,4 cm, a felirat a szegélytől kb. 0,5 cm távolságra helyezkedik el és folyamatosan, 17 cm-ként mindkét perem mentén ismétlődik.(Lásd a 600 A + B sz. fényképet.) | 55151190 | A besorolást a Kombinált Nómenklatúra 1. és 6. általános értelmezési szabálya, a XI. áruosztályhoz tartozó 2. A. megjegyzés, a XI. áruosztályhoz tartozó 1. g) megjegyzés, az 54. árucsoporthoz tartozó 1. megjegyzés, valamint az 5515, az 551511 és az 55151190 KN-kód megfogalmazása határozza meg. A nyomott feliratozás következtében a termék nem rendelkezik egy nyomott szövet jellemzőivel. |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

[1] A fényképek kizárólag szemléltető jellegűek.

--------------------------------------------------